שלום רב,

שמחים להודיעכם הודעה ראשונית אודות הרצאת אורח שתתקיים ביום רביעי 08.05.13, כ"ה באייר תשע"ג, בין השעות 14:00-16:00 **באולם ספדיה, בניין רב-תכליתי** באוניברסיטת חיפה.

ההרצאה תינתן על ידי פרופ' ג'יי בלסקי מאוניברסיטת קליפורניה - דוויס.

פרופ' בלסקי הוא חוקר עתיר מוניטין בינלאומי ומהמובילים בתחומו. בשנים האחרונות פיתח מודל חדשני, מאתגר, ומרתק המשלב חקר אינטראקציה בין השפעות סביבה והשפעות גנטיקה, כשהרעיון המרכזי הוא שסביבות והתערבויות שונות משפיעות באופן דיפרנציאלי, לטוב ולרע, על ילדים ומבוגרים שונים בעלי תשתיות גנטיות שונות. המודל שלו זוכה לתשומת לב מיוחדת בתחום התפתחות האדם מאחר ועשויות להיות לו השלכות מרחיקות לכת ביחס לאופני ההתערבות והטיפול באוכלוסיות שונות. פרופ' בלסקי הוא מרצה מרתק שתמיד מצליח לצאת "מחוץ לקופסא" ובכך הוא פותח דרכי הסתכלות חדשים. ההרצאה רלבנטית לאנשי מחקר ושדה כאחד במגוון תחומי דעת שעוסקים בילדים ובמבוגרים.

אנא שמרו את התאריך. פרטים נוספים יישלחו בהקדם.

מקוים לראותכם בין המשתתפים.

בברכה,

מארגני ההרצאה

|  |  |  |
| --- | --- | --- |
| **פרופ' אבי שגיא-שורץ**  **דיקן הפקולטה למדעי החברה       ראש המרכז לחקר התפתחות הילד** | **פרופ' דוד אופנהיים**  **החוג לפסיכולוגיה**  **המרכז לחקר התפתחות הילד** | **ד"ר תרצה יואלס**  **ראש התכנית הבינתחומית ללימודי תואר שני בהתפתחות הילד**  **ראש התחום היישומי במרכז לחקר התפתחות הילד** |